Asenked n wammud: leqdic-nneɣ ad yili ɣef tmedyazt n Muḥya, newwi-d ugar n 80 isefra, d wid i d-nufa deg ukatay n master i yellan ilmend n massa ḥabi« Isental n tmedyazt i d-yessuqel«Muḥend U yeḥya», d tezrawt n doctorat n massa hacid3, iḍrisen n tmedyazt i-d-yeǧǧa Muḥya, d wid i dyessnulfa s timmad-is neɣ wid i d-yessuqel seg tutlayin nniḍen, akken yal aḍris yemgarad ɣef wayeḍ deg teɣzi imi aḍris amectuḥ yesɛa azal n 30 n yifyar ma yella d wid ɣezzifen ugar n 100 n yifyar, sumata iḍrisen-is ɣezzifen acku tamedyazt tatrart temgarad ɣef tmensayt i yellan di timawit, asnulfu n Muḥya yettuqet akken tuqten isental-is macca asentel yettuqten s waṭas d win n tsertit am usefru «Da mḥend», asefru«Isuḍ-d waḍu», ma yella nɛedda ɣer wayen i d-yessuqel s-ɣur ibaraniyen ad naf asefru «Amarezg-nneɣ» s-ɣur(J.B.Clement.ah le joli temps)4,asefru«Ccaaah!»s-ɣur(V.Hugo)5. Muḥya deg iḍrisen-is isexdem kra n wawalen n tefransist(pisk,langiri,pwi,alor…), ɣas ulama yettak-asen talɣa taqbaylit, am wakken ur yessexdem ara awalen imaynuten, imi yella d win yeṭṭfen deg tutlayt lejdud ad tt-id yeḥyu iwakken ur tettruḥ ara, gar wid yeccnan isefra-ines;Yidir, ayt Mangellet, agraw ideflawen, malika dumran, …atg.